钦定古今图书集成/明伦汇编/官常典/第361卷 > 《入奏行赠西山检察使窦侍御》杜甫
## 钦定古今图书集成/明伦汇编/官常典/第361卷 > 《入奏行赠西山检察使窦侍御》杜甫

窦侍御，骥之子，凤之雏。年未三十忠义俱，骨鲠绝代
无炯如。一段清冰出万壑，置在迎风寒露之玉壶。蔗
浆归厨金碗冻，洗涤烦热足以宁君躯。政用疏通合
典则，戚联豪贵耽文儒。兵革未息人未苏，天子亦念
西南隅。吐蕃凭陵气颇麄，窦氏检察应时须。运粮绳
桥壮士喜，斩木火井穷猿呼。八州刺史思一战，三城
守边却可图。此行入奏计未小，密奉圣旨恩宜殊。绣
衣春当霄汉立，彩服日向庭闱趋。省郎京尹必俯拾，
江花未落还成都。肯访浣花老翁无，为君酣酒满眼
酤，与奴白饭马青刍。